tríhaviṣamíṣṭimanunírvapeddyāvāpr̥thivyámékakapālam puroḍā́śaṃ vāyavyám páyaḥ sauryáṃ caruṃ yadvai kíṃ ca náśyatyantaraìva taddyā́vāpr̥thivī́ naśyati tádvāyurúpavātyādityò'bhítapati naìtā́bhyo devátābhya r̥te kíṃ caná naśyati saìṣā pŕ̥thagevá naṣṭavédanī sa yádyasyā́pyanyannáśyedetáyaivá yajetā́nu haivaìnadvindatyátha yádyamítrā áśvaṃ vinderanyádi vā mriyéta yádi vāpsványámānī́ya prókṣeyuḥ saiva tátra prā́yaścittiḥ